יחסי דנמרק–טורקיה

יחסי דנמרק–טורקיה הם היחסים הדו-צדדיים בין דנמרק לטורקיה. דנמרק מחזיקה בטורקיה שגרירות באנקרה,<ref></ref> וטורקיה מחזיקה בדנמרק שגרירות בקופנהגן.<ref></ref> שתי המדינות חברות בנאט"ו. היחסים הדיפלומטיים בין דנמרק וטורקיה היו מתוחים בגלל פרשת קריקטורות מוחמד ופרשת טלביזית Roj.<ref name="relations"></ref><ref></ref>

== היסטוריה ==
היחסים בין המדינות התחילו למעשה בתחום הסחר במאה ה-18. ב-14 באוקטובר 1756 נחתם הסכם ידידות ויחסי סחר על ידי הסולטאן עות'מאן השלישי והמלך פרדריק החמישי. בשנת 1758 מינתה דנמרק נציג דיפלומטי לאימפריה העות'מאנית.<ref></ref>

=== מלחמת שלושים השנים ===
משנת 1618 עד 1629, דנמרק והאימפריה העות'מאנית נלחמו יחד נגד האימפריה הרומית הקדושה כבעלות ברית.<ref>1625-1629. Aligned with the Catholic Powers 1643-1645.</ref> בשנת 1643 התאחדה דנמרק עם המעצמות הקתוליות נגד האימפריה העות'מאנית ושוודיה.<ref></ref>

=== מלחמת הצפון הגדולה ===
במלחמת הצפון הגדולה דנמרק והאימפריה העות'מאנית לחמו זו בזו.

=== מלחמות המהפכה הצרפתית ===
במלחמת הקואליציה השנייה דנמרק והאימפריה העות'מאנית לחמו שוב זו בזו.

=== מלחמות נפוליאון ===
דנמרק, צרפת וגם האימפריה העות'מאנית היו בעלות ברית במהלך מלחמות נפוליאון בין השנים 1803–1815, נגד בריטניה, אוסטריה, רוסיה ושוודיה.

=== המאה ה-20 ===
במהלך מלחמת טורקיה–ארמניה בשנת 1920, דנמרק שימשה כמתווכת במלחמה בין ארמניה לטורקיה.<ref></ref><ref></ref><ref></ref> הסכם מסחרי נחתם באנקרה בשנת 1926.<ref></ref> הסכם ידידות, מסחר וניווט נחתם בין דנמרק לטורקיה בשנת 1930.<ref></ref> בשנת 1932 חתמו שתי המדינות על הסכם פיוס בז'נבה שבשווייץ.<ref name="treaty"></ref> בשנת 1948 נחתם הסכם תשלומים בין המדינות.<ref></ref>

ב-26 בנובמבר 1999, נחתמה "תוכנית פעולה משותפת" בפוליטיקה, ביטחון והגנה כששר החוץ הטורקי איסמעיל ג'ם ביקר בדנמרק.<ref name="relations"></ref>

== משבר הקריקטורות ==
היחסים הדו-צדדיים בין דנמרק לטורקיה הדרדרו, כאשר העיתון הדני Jyllandsposten פרסם קריקטורות של הנביא מוחמד.<ref>“After the Danish Cartoon controversy”, The Middle East Quarterly, Winter 2007, pp. 3-11.</ref> ראש ממשלת טורקיה, רג'פ טאיפ ארדואן, גינה את הפרסום וביקר את דנמרק. ארדואן צוטט בעיתונות הטורקית ואמר: "קריקטורות של הנביא מוחמד הן התקפה נגד ערכינו הרוחניים. צריך להיות גבול לחופש העיתונות."<ref></ref>

== פרשת הטלוויזיה Roj ==
טורקיה טוענת כי הערוץ מהווה שופר עבור מפלגת הפועלים של כורדיסטן, שהיא רואה בהם ארגון טרור, ודרשה מממשלת דנמרק לביטול רישיון השידור של הערוץ.<ref name="CSM"></ref> בכיר במשרד החוץ הטורקי הצהיר: "אנו יודעים בוודאות כי Roj TV הוא חלק מארגון טרור. . . ה-PKK מוכר כארגון טרור על ידי האיחוד האירופי. דנמרק חברה באיחוד האירופי, והיינו מצפים כי לארגון השידור של קבוצת טרור לא יינתן מעבר חופשי." בעוד שמנכ"ל התחנה, מנוח טהסילי זונוזי, כורדי איראני, מכיר בכך שהתחנה שומרת על קשר עם PKK, הוא מאפיין אותה כשדרן כורדי עצמאי, שאינו בשליטת PKK. הרשויות בטורקיה הגישו שוב ושוב תלונות רשמיות בפני מועצת הרדיו והטלוויזיה הדנית בנוגע לטלוויזיה Roj, אולם עד היום לא אושרה אף אחת מהתלונות על ידי הדירקטוריון, שקבע כי ערוץ הטלוויזיה לא הפר כל חוק.<ref></ref>

במסגרת פרשת קייבלגייט בארצות הברית בנובמבר 2010, צצה הודעה דיפלומטית שהתייחסה לטענתו של נציג טורקיה כי "כחלק מהעסקה המתווכת ב-POTUS ב-2009 שהתגברה על התנגדויות טורקיות למינויו של אנדרס פוג ראסמוסן למזכ"ל נאט"ו, דנמרק הבטיחה לברר את דרישותיה החוקיות בטרם הצטרפה לבקשת טורקיה לסגירת הטלוויזיה של Roj.<ref></ref>

רישיון השידור של Roj TV הושעה על ידי בית המשפט העליון בדנמרק ב-27 בפברואר 2014.<ref name="supremecourt.dk">http://www.supremecourt.dk/supremecourt/nyheder/Afgorelser/Pages/ROJTV–Disqualification.aspx </ref>

== יחסים כלכליים ==
היחסים הכלכליים תומכים ביצוא הטורקי. בשנת 2004 עלה היצוא הטורקי לדנמרק בכ-40%. שווי הסחר הנוכחי עומד על 979.6 מיליון דולר.<ref></ref>

== הערות שוליים ==